Z A P I S N I K
28. sjednice Vijeća Gradske četvrti Podsljeme,
održane 27. rujna 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Reana Senjković-Svrčić, Damir Pavlek, Drago Boras, Snježana Punjek i Ana Večerin Novaković.

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   
Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 28. sjednicu Vijeća Gradske četvrti Podsljeme.
	Predsjednik Vijeća otvara raspravu o zapisniku 27. sjednice. Bez rasprave, jednoglasno je usvojen zapisnik 27. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:

1.  Zaključak o izmjeni  Plana komunalnih aktivnosti Gradske četvrti Podsljeme 
     za 2023. – donošenje zaključka

[bookmark: _Hlk151712980]2.  Inicijativa VMO Šestine – uvrštenje objekta Pučke škole u Šestinama u kulturno dobro 
    Grada Zagreba – donošenje zaključka

3.  Pitanja, prijedlozi i obavijesti





Ad 1. Zaključak o izmjeni  Plana komunalnih aktivnosti  Gradske četvrti Podsljeme za 2023.

Predsjednik Vijeća objašnjava kako su rebalansom proračuna Grada osigurana dodatna sredstva za Planove komunalnih aktivnosti, prema kojem se za tu stavku osigurava dodatnih 252.100,00 €. Ističe kako će u ovom trenutku godine biti teško sredstva zaista i utrošiti, a pogotovo obzirom na dosadašnju realizaciju Plana. Ističe kako je Zrinjevac odbio nove akcije za rebalans plana, budući da iste ne može realizirati do kraja godine.
Zagrebačke ceste imaju određenih kapaciteta za realizaciju dodatnih akcija te je stoga i uvršteno nekoliko akcija sukladno njihovim troškovnicima.

Također, osigurana su i sredstva za Božićno ukrašavanje, sukladno provedenim postupcima javne nabave.

Bez rasprave, Vijeće jednoglasno donosi Zaključak o izmjeni  Plana komunalnih aktivnosti Gradske četvrti Podsljeme za 2023. Isti se nalazi u privitku ovog zapisnika.

Ad 2.  Inicijativa VMO Šestine – uvrštenje objekta Pučke škole u Šestinama u kulturno dobro Grada Zagreba

Predsjednik Vijeća ističe kako je Vijeće Mjesnog odbora Šestine na svojoj 27. sjednici, održanoj 30. kolovoza 2023., donijelo Zaključak o pokretanju inicijative za uvrštenje Pučke škole u Šestinama u kulturno dobro Grada Zagreba. Ističu kako Pučka škola Šestine, čiji objekt se nalazi na adresi Šestinska cesta 5, ove godine puni 160 godina postojanja i ima predmetni status prvog školovanja Šestinčana i svih koji su tad pripadali toj župi. Svoj Zaključak uputili su na Vijeće Gradske četvrti Podsljeme.

Tihomir Milovac smatra kako je slabo pripremljen i kako je ovakav zahtjev donekle amaterski složen.
Predsjednik Vijeća se slaže s navedenim, ali mišljenja je kako treba podržati inicijativu VMO Šestine.

Bez daljnje rasprave, Vijeće jednoglasno donosi:


Z A K LJ U Č A K

o uvrštenju Pučke škole u Šestinama u kulturno dobro Grada Zagreba


1. Vijeće Gradske četvrti Podsljeme zaprimilo je Zaključak Vijeća Mjesnog odbora Šestine o 
    pokretanju inicijative za uvrštenje objekta Pučke škole u Šestinama, Šestinska cesta 5, u  
    status kulturnog dobra Grada Zagreba.

2. Vijeće smatra kako objekt Pučke škole Šestine, koji ima vrijednost lokalne kulturne baštine 
    i predmetni status prvog školovanja stanovnika Šestina od 1863. godine, treba uvrstiti u  
    status kulturnog dobra Grada Zagreba.

3. Ovaj će Zaključak biti dostavljen Gradskom zavodu za zaštitu spomenika kulture i prirode.



Ad 3.  Pitanja, prijedlozi i obavijesti

Predsjednik Vijeća ističe kako je opet dobio zahtjev za održavanje malonogometnog turnira povodom Miholja. Ističe kako se radi o istim organizatorima s kojima je zadnji put bilo problema. Dobili su odobrenje, ali i oštro upozorenje za ponašanje i odnos prema javnoj imovini. Dobar će kontrolirati pridržavanje odredbi, a i komunalni redar će ta dva dana obilaziti lokaciju pa se nada da će sve proći u najboljem redu. 

Luka Maloča moli da se provjeri kada će krenuti sanacija kolnika nakon radova ViO-a na rekonstrukciji vodoopskrbnog cjevovoda u ulici Gračanski Mihaljevac?

Anita Matković ističe kako su klupe i pleksi stakla na nadstrešnici autobusa na Mihaljevcu uništena te je potrebna sanacija. Također ističe kako još nije krenula sanacija odrona u ulici Črna voda, unatoč informaciji od prošlog tjedna da se izvođač uvodi u posao.
Predsjednik Vijeća ističe kako će ponovo poslati upit nadležnom uredu. 


Sjednica je završena u 8:15 sati.



Zapisnik vodio:
Goran Rogić




									Predsjednik 
								  Vijeća Gradske četvrti
									Podsljeme

								     Krešimir Kompesak




[bookmark: _Hlk104212074]KLASA: 024-08/23-002/251
URBROJ: 251-13-11-2/002-23-2
Zagreb, 27. rujna 2023.



















Privitak:
- izvješće o glasanju na sjednici

